En brand i et stabel paller hos et malerfirma på Vandværksvej i Hjørring, formentlig fremkaldt af brugte olieklude,  blev fredag ved 19-tiden forhindret i at udvikle sig af snarrådige naboer. Det fortæller indsatsleder ved Nordjyllands Beredskab Jesper Ludvigsen. Folk, der var på arbejde i nabovirksomheden så flammerne i pallerne og gik med det samme i gang med slukning efter der var ringet 112. Det betød, at branden blev begrænset til pallebunken og lidt af bygningens udhæng, fortæller indsatslederen.

Referat:
Det var formentlig brugte olieklude, der fredag aften fremkaldte en brand hos et malerfirma på Vandværksvej i Hjørring.